Валар Iовшар – иза юкъара низам ду, Веза-Сийлахьчу Дала аьлла: «Массо дегI валар Iовшур долуш ду. Оха зуьйш ду шу вуонаца а‚ диканца а питане лоьцуш. Тхуна тIе духадерзор долуш а ду шу». «Аль-Анбияъ», 35. Валаро дуьнен чохь долу хьан зер чекхдоккху, тIаккха ахь йина Iамал хьуна гайта вухаверзаво хьо. Цул тIаьхьа эхартахь хьайна болу бекхам гучуболу хьуна. Цундела Веза-Сийлахьчу Дала аьлла: «Массо дегI валар Iовшур долуш ду. Баккъалла а, къематдийнахь шуна дIалур ю шайн ял. Жоьжахатина гена а ваьккхина‚ ялсамане вахийтинарг – и ву декъалхилларг. Дуьненан дахар ма дац Iехаваран хIума бен». «Алу Iимран», 185.